google/wiki40b huggingface dataset:
Danjong av Joseon

Bakgrunn

Danjong var eneste sønn av kronprins og senere konge Munjong. Det var i det 23. regjeringsår av hans bestefar Sejong den store. Etter kong Sejongs død ble faren Munjong regent; faren var da ikke lenger ved god helse. Derfor regulerte faren kort etter din intronisering tronfølgen, og utnevnte den da ti år gamle Danjong til Hongwi (홍위), til kronprins.

Regjeringstid

Danjong var kort før sin tolvte fødselsdag da faren døde den 14. mai 1452 og han ble konge. Allerede før sin død hadde faren ordnet det slik at statsaffærene skulle under sønnens mindreårighet ivaretaes av  statsminister Hwang Bo-in (황보인) og hans stedfortreder general Kim Jong-seo (김종서). Danjong var for ung til å regjere, trengte dessuten beskyttelse idet prinsene Suyang (수양) og Anpyeong (|안평), de andre og tredje sønner av kong Sejongs første hustru, også hadde sterke ambisjoner om å overtra tronen.
Knapt 1 1/2 år senere iscenesatte Danjongs onkel, prina Suyang, en sammensvergelse mot tronen. Da kjent under navnet Gyeyu-jeongnan (계유정난) ordnet Suyang den 10. oktober 1453, med hjelp av den høylærde Han Myung-hoi (한명회) og enkelte andre høytstående kongelige tjenestemenn, det slik at prinsen Anpyeong tilsynes (ved et skinn-komplott) ble utropt til konge. Prins Suyang presenterte så seg selv som redningsmann, grep inn, overtok makten i palasset og sendte sin bror prins Anpyeong i eksil til øya Ganghwa-do, hvor han ble forgiftet åtte dager etter. Også Hwang Bo-in og general Kim Jongseo ble drept. I juni 1455 ble også prins Geumseong (금성), en annen av Danjongs onkler, sendt i eksil. 
Etter et vedvarende påtrykk fra den høylærde Han Myung-hoi og hans tilhengere gav Danjong tilslutt etter, og overlot varig makten til sin onkel Suyang, som dermed overtok tronen den 11. juni 1455 som kong Sejo (|세조). Danjong selv forble konge, men uten noen makt.
De høylærde Seong Sam-mun (성 삼문), Bak Paeng-nyeon (박 팽년), Ha Wi-ji (하 위지), Yi Gae (이 개), Yu Seong-won (유 성원) og den militære leder Yu Eung-bu (유 응부) forsøkte og mislyktes i juni 1456 å få gjeninnsatt Danjong på tronen med reell tronmakt. Alle seks ble henrettet  (og minnes som Sayuksin (사육신) - seks drepte kongelige tjenestemenn). Danjong ble ett år etter degradert til prins Nosan (노산군) og sendt i eksil til Cheongryoengpo (청령포) i Yeongwol (영월) i provinsen Gangwon.
I september 1457 forsøkte Danjongs onkel, prins Geumseong, som selv måtte leve i eksil i provinsen Gyeongsang (경상도), å muliggjøre Danjongs tilbakekomst til tronmakten. Han ble arrestert, og Danjong ble som straff degradert til høylærds rang. Danjong døde kort etter den 24. oktober 1457 under uklare omstendigheter.
Sterrhinae

Utseende

Små til middelsstore, slanke, ofte grå eller gulbrune målere uten slående fargetegninger. Antennene er smalt fjærformede hos hannen, mens hunnen har trådformede antenner.

Levevis

Målere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres.
Artene i Sterrhinae er vanligvis ikke knyttet til en eller noen få plantearter, larvene kan utnytte flere forskjellige planter til føde (de er polyfage). Noen arter har larver som lever mest på visne plantedeler. De voksne målerne flyr vanligvis om natten.
Material Removal Rate

Material Removal Rate (MRR), også kalt avvirkningshastigheten, er mengden av materiale som fjernes pr. minutt når man dreier, kutter, freser, sliper eller honer metall. Jo mer som fjernes per minutt, jo høyere MRR.
Sagt på en annen måte er MRR = volumet av spon som avvirkes (fjernes) fra et arbeidsstykke per tidsenhet, i en sponskjærende bearbeiding.
Avvirkningshastigheten i en arbeidsprosess tilsvarer kuttdybde ganger kuttbredde ganger matehastighet. Avvirkningshastigheten måles typisk i kubikkcentimeter per minutt.

Dreiing

Avvirkningshastigheten for en dreieprosess beregnes slik:
der  er turtallet,  er diameter før dreieprosessen,  er diameter etter dreieprosessen,  er kuttdybden,  er matingen og  er skjærehastigheten. Ofte brukes tilnærmingen av uttrykket til praktiske formål, siden det er nøyaktig nok.

Fresing

Avvirkningshastigheten ved fresing beregnes ved
der  er matingshastigheten,  er kuttdybde (aksiell kuttdybde) og  er inngrepsmål (radiell kuttdybde).
Kuttdybdene  og  betegnes etter retningen i forhold til verktøyaksen.  er kuttdybden i retning av verktøyaksen og  er kuttdybden på tvers av verktøyets akse, som ofte ansees å være lik diameteren på verktøyet.

Eksempler på bruk

«Nye verktøymaterialer og mer avanserte verktøymaskiner har ført til en øket avvirkningshastighet, slik at det i en verktøymaskin nå produseres mer spon pr. tidsenhet enn tidlligere.»
«Det må slås fast at arbeidskostnaden, (maskinleie, lønn etc.) minsker når avvirkningshastigheten øker. Derimot øker verktøykostnaden med avvirkningshastighetens økning.»
«Høyere avvirkningshastighet krever:
– større mating og kuttdybde
– grovere omskjerping av slipeskiva.»
«I tillegg til hardmetallkvalitet velger vi skjærvinkler ut fra avvirkningshastighet og fresearbeidets art.»
«Plansliping med slipesegmenter innebærer prinsipielt en større kontaktflate mellom slipeverktøyet og arbeidsstykket. Det gir oss igjen mulighet for en større avvirkningshastighet og dermed økt produksjon. Det er fremdeles mulig å få til god overflatefinhet og parallellitet.»
Rée

Rée er en tysk-dansk familie av jødisk herkomst. En rekke slektsmedlemmer har vært fremtredende forretningsfolk i Hamburg fra 1600-tallet og Danmark fra 1700-tallet, og slektsmedlemmer har også utmerket seg som redaktører, politikere, kunstnere og akademikere. Den danske grenen stammer fra Isac Philip Rée fra Hamburg, som flyttet til Fredericia i 1727.
Giftbær

Utseende

Planten er kraftig og opptil 90 cm høy. Den har store, eggformede, mellomgrønne, grovt tannete og bølgede blader. Blomstene er klokkeformede  tre-fire cm brede, blekfiolette til lysblå med et hvitt svelg. Den blomstrer fra juli til september, og blomsten er åpen bare åpen få timer om dagen. De kuleformede bærene er 12-20 mm i diameter og brune, de er omgitt av fra grønt til purpurfarget beger. Planten har et  diploid kromosomtall på 20, det er også uvisst om dette kan være 19-22.

Funn

Planten blir funnet en sjelden gang iblant forskjellige steder rømt fra hager, eller som forurensning med frø. De dukker gjerne der folk tømmer hageavfall og i åkrer. Det er blitt til nå gjort 52 funn av giftbær i Norge.

Etymologi

Slektsavnet Nicandra kommer fra den greske legen Nikandros, som kom fra Kolofon og døde i år 133 f.Kr. Artsnavnet physaloides kommer fra planteslekten Physalis som heter lykteslekta på norsk. Det kommer av det oppblåste begeret, som ligner på «lyktene» i lykteslekta. Noe som kan gjøre denne arten meget farlig.
Essex

Demografi og topografi

På grunn av nærheten til London er mange byer og landsbyer i Essex i praksis forsteder til hovedstaden, hvor store deler av befolkningen pendler. 
Et område definert som Londons grønne belte har forhindret at storbyen har spredd seg langt inn i Essex. To nye byer, Basildon og Harlow, ble anlagt etter andre verdenskrig for å skaffe boliger etter bombeødeleggelsene i London. De har siden vokst kraftig. Nord for det grønne beltet er det, med unntak av Chelmsford, landlige omgivelser med en rekke småbyer og landsbyer med hus i tradisjonelle materialer. 
Colchester, i nordøst, er Storbritannias eldste dokumenterte by, med historie tilbake til romersk tid. 
Befolkningen i Essex har fått et ufortjent rykte for å være en spesiell type mennesker; unge kvinner er vulgære og unge menn kjører rundt i Ford Escort; på norsk ville man kanskje beskrive det som «rånerkultur». Stereotypen oppsto i 1980-årene, da mange unge mennesker plutselig fikk mer penger å rutte med, og ble forsterket gjennom filmer og TV-programmer som spilte på dette.

Næringsliv og kommunikasjon

Thurrock har et av Englands første utenbys kjøpesentre, Lakeside Shopping Centre. Mange reiser fortsatt langveis fra for å handle der, til tross for konkurranse fra det nyere Bluewater Shopping Centre, og de uunngåelige trafikkorkene på motorveien M25. 
London Stansted Airport ligger i Essex, og det er også flere mindre flyplasser som er anlagt på jagerflybaser fra andre verdenskrig. 
Tilbury er en av Storbritannias tre største havner. Fra havnen i Harwich er det fergeforbindelse til Hoek van Holland i Nederland og til Esbjerg i Danmark.
Industrivirksomhet finnes for det meste i den sørlige delen av Essex, mens det i nord er mest landbruk. Harlow er et sentrum for elektronikk, forskningsbedrifter og farmasøytiske bedrifter, mens Ford Motor Company har en fabrikk i Basildon.

Landemerker

Over 14 000 bygninger har status som verneverdige, og rundt 1000 av disse er anerkjent som betydningsfull til oppnå graderingen I eller II. Bygningenes alder strekker seg den saksiske kirken St Peter-on-the-Wall fra 600-tallet til Royal Corinthian Yacht Club som var Storbritannias oppføring til Den internasjonale utstilling av moderne arkitektur som ble arrangert av Museum of Modern Art i New York City i 1932.

Idrett

De to fotballklubbene Colchester United og Southend United (The Shrimpers) er de to lagene fra Essex som er høyest oppe i det engelske ligasystemet, henholdsvis League two og League one.
Bonneville Salt Flats

Bonneville Salt Flats er et område på 260 km² med saltsletter, nordvest i den amerikanske delstaten Utah. Dybden av saltet har blitt målt til 1,8 meter i store områder. Saltslettene er et offentlig sted, styrt av det amerikanske Bureau of Land Management. Bonneville er den største av mange saltsletter vest for Great Salt Lake.
Saltslettene er tilgjengelige fra Interstate 80, på den østre grensen til byen West Wendover, Nevada, eller 185 kilometer vest for Salt Lake City.
Saltslettene er mest kjent for bruken av Bonneville Speedway for høyhastighetskjøring, og det har blitt oppnådd hastigheter på over 1 000 km/t på denne banen. Flere filmer har også blitt spilt inn her, inkludert deler av Independence Day, Warlock, SLC Punk, The Brown Bunny og The World's Fastest Indian. Dessuten ble en scene fra den tredje filmen i Pirates of the Carribean-serien spilt inn her i 2006.
Ved regnskyll forsvinner dekkmerker, og det tettpakkede saltlaget blir jevnet ut. Området er ekstremt flatt, og nesten perfekt parallelt til jordens overflate, noe som gjør det mulig å se jordens kurving.
Holorhopaea

Utbredelse

Arten er utbredt i Australia.
Knud Knudsens plass (Oslo)

Knud Knudsens plass er en plass i Oslo som ligger i strøket St. Hanshaugen ved sydenden av parken med samme navn, der Ullevålsveien og Geitmyrsveien møtes. Ved plassen er holdeplass for buss 37 og 46 samt drosjeholdeplass og en kiosk. Mot parken står en statue laget av Ørnulf Bast.
Plassen ble rustet opp fra oktober 2009 til april 2010.
Plassen er oppkalt etter riksmålsforkjemperen Knud Knudsen.
Før 1962 het plassen St. Hansplassen.
Svetlana Agarwal

Biografi

Agarwal gikk på musikkskole i Vitsiebsk. I løpet av skoleårene fikk hun sin interesse for indiske filmer og hun begynte å synge på hindi. I 2010 ble hun kjent da hun deltok hun på en kulturfestival i Hrodna og i 2011 deltok hun på Slavianski bazaar. I 2012 representerte hun India på Oriental bazaar i Jalta, hvor hun var en av finalistene. I 2015 var hun frontfigur i en reklamekampanje som markedsførte et indisk tannkremprodukt på det hviterussiske markedet.
I 2011 ga Svetlana Agarwal ut sin første låt, den hindiske «Dil ko nahi pata», og i 2013 ga hun ut sitt første album med samme navn. I 2014 ga hun ut singelen «Anjana», med en bollywoodprodusert musikkvideo. Agarwal fremfører musikk på hindi, russisk og hviterussisk. I 2016 og 2017 skulle hun representere Hviterussland i Tyrkvisjonens sangkonkurranse, men konkurransene ble senere avlyst begge årene.
Agarwal er gift med den indiske entreprenøren og forretningsmannen Ashok Agarwal. Sammen har de en sønn.
Giorgos Karagounis

Landslag

Karagounis debuterte for det greske landslaget i 1999 i en vennskapskamp mot El Salvador, og siden har han vært et vanlig syn på landslaget. Han var med på laget som sensasjonelt vant EM-gull i Portugal i 2004. Her scoret han i åpningskampen mot vertsnasjonen Portugal og også turneringens første mål. Siden da har han også deltatt i EM i 2008 i Sveits og Østerrike, og han ble tatt ut til Fotball-VM 2010 i Sør-Afrika.
Fort Fork

Fort Fork var en handelsstasjon som ble anlagt av North West Company (Nordvestkompaniet) ved 1792 der elvene Peace River og Smoky River møtes i Alberta. Idag er det et historisk minnesmerke.

Handelsstasjonen

Fort Fork ble anlagt på høsten 1792 som utgangspunkt for Alexander Mackenzies ekspedisjon til Stillehavet. Ekspedisjonen overvintret ved fortet og påbegynte sin ferd utpå våren 1793. Fortet ble deretter brukt som et provisorisk depot for Nordvestkompaniet til dets sammenslåing med XY Company i 1805, da det ble lagt ned. Fortet var kjent for gode bobetingelser med rommelige bosteder og en omfattende kjøkkenhave.

Historisk minnesmerke

Idag finnes bare arkeologiske levninger etter fortet. Stedet markeres av en røys oppført i samband med at det ble et historisk minnesmerke i 1928.
Paolo Uccello

Paolo di Dono, bedre kjent som Paolo Uccello (født 1397 i Pratovecchio nær Arezzo, død 10. desember 1475 i Firenze), var en italiensk maler og Matematiker kjent for hans pionerarbeid med visuelt perspektiv i kunst. Giorgio Vasari i sin bok lives of the artists skrev at Ucello var betatt av sin interesse for perspektiv, og jobbet gjennom natten i sine studier for å fange det eksakte forsvinningspunktet. han brukte perspektiv for å skape en følelse av dybde i sine malerier, ok ikke som hans samtidskunstnere for å fortelle forskjellige eller suksessive historier. hans best kjente verk er de tre maleriene som representerer slaget om San Romano.
Paolo jobbet i sen Gotisk tradisjon, og fremhevet farge og prakt fremfor klassisk realisme som andre kunstnere pionerte. hans stil er best beskrevet som unik, og hans stilform har sjelden blitt gjentatt.

Liv og verk

Vasari forteller i sin biografi over renessansekunstnere hvorfor han kaltes Uccello (it. «fugl»). Ettersom han var veldig glad i å male fugler, men ikke hadde råd til å eie noen, omgav han seg i sitt hjem med malerier av fugler og andre dyr.
Uccello gikk i lære hos Lorenzo Ghiberti og assisterte denne ved utføringen av bronseportene til baptisteriet i Firenze. I 1415 ble han opptatt i lauget Medici e Speziali. Han bosatte seg senere i Firenze og utførte i korsgangen til klosteret ved Santa Maria Novella fresker med motiv fra den første moseboken. I fresken «Syndefloden», malt som lunett, skildrer Uccello den bibelske naturkatastrofens faser med skikkelser som kjemper for å overleve. En mann klamrer seg fast ved arken, to skikkelser svømmer frenetisk.
Som en i kretsen omkring Donatello, eksperimenterte Uccello mye med hvordan man med hjelp av perspektivet skulle ettergi den tredimensjonale virkeligheten på et todimensjonalt ytre.

«Slaget ved San Romano»

Uccello skildret slaget ved San Romano den 1. juni 1432 på tre store paneler. Der ses den florentinske hærføreren Niccolò da Tolentino anføre sine tropper mot byen Sienas soldater. Den veldig forenklede fremstillingen av hestene, lansenes oppstilning og bakgrunnens geometriske inndeling gir komposisjonen i sin helhet den abstraherende tendensen som er karakteristisk for mange av Uccellos malerier.
B H Ramberg

Historie

Selskapet ble etablert i 1929 av 33 år gamle Broder Henry Ramberg. Virksomheten ble utvidet etter 2. verdenskrig med en egen spedisjonsavdeling som tok seg av fortolling og lokaltransport, og firmaet ervervet frakteskuta MS Alva som gikk i fast rute mellom Drammen og Fredrikstad.
Gelande

Gelande (av tysk Gelände, terreng), egentlig gelandesprung (terrenghopp), også kalt Alpine ski jumping (alpin skihopping), er en form for skihopping der hopperne bruker alpinutstyr med alpinski (med fast hæl, i motsetning til hoppski) og staver. Målet er å hoppe lengst mulig, i tillegg kan det også gis stilpoeng. Gelande utføres vanligvis i alpinanlegg og andre bakker med naturlig hopp eller hopp oppbygd for anledningen, men kan også utføres i permanente hoppbakker som brukes i vanlig skihopping. I dag (2012) er det også i gelande vanlig å hoppe med V-stil, som gir bedre løft enn den eldre parallelle stilen.
Gelande har røtter tilbake til skiløping midt på 1800-tallet, da man blant annet i Telemark i Norge brukte naturlige hauger i terrenget som hopp. Den norskamerikanske skihopperen Alf Engen gis gjerne æren for å ha utviklet grenen til konkurranseidrett. Han var blant initiativtakerne til det første gelanderennet, som fant sted i Alta i delstaten Utah i USA i 1963 og ble vunnet av hans sønn Alan Engen. Fra 1965 til 1974 ble det amerikanske mesterskapet i gelande arrangert årlig i Alta.
Vinteren 2012 var det renn blant annet i Satre Hill i Salisbury, Connecticut (K63), i storbakken i Howelsen Hill i Steamboat Springs, Colorado (K114), i Snowbowl i Missoula, Montana og i Sleeping Giant i Cody, Wyoming. Den største permanente hoppbakken som brukes til gelanderenn er K114-bakken i Steamboat Springs. Der satte Rolf Wilson (USA) verdensrekord med 375,4 fot (114,4 meter) 6. februar 2011.
Slaget på Pelennor-engene

Slaget på Pelennor-enga på film

Slaget er hoveddelen i Peter Jacksons Atter en Konge. Mange av hendelsene som er beskrevet overfor er simplifisert eller kuttet bort i filmen. Jackson har fokusert mest på Rohirrims angrep på orkene og haradrims olifanter, Théodens død og Heksekongen.
Slaget begynner med at Saurons hærer marsjerer mot byen og kaster halshugde hoder over murene. Deretter begynner ildgivningen: Mordor skyter flammende steiner inn i byen, mens Minas Tirith sender kolossale kampesteiner ut mot de utallige orkene. De flygende Ringskrømtene sprer frykt over byen med Den svarte Pust og ødelegger mange av katapultene i byen. Denethor ser den store hæren og blir gal. Gandalv overtar ansvaret for Gondors hær. Grond blir brukt til å ødelegge Hovedporten, og idet porten går opp entrer horder av orker, troll og østerlinger Minas Tirith. Forsvarerne trekker seg tilbake til den andre ringen sammen med Gandalv. Når morgenen kommer, melder seks tusen av Rohans soldater, ledet av Théoden og Éomer, sin ankomst. De sprer frykt blant Saurons orker og dekapatiserer dem. Her blir Saurons reservestyrker satt inn, flere olifanter og haradrim som snur krigslykken mot Rohirrim. Dagen blir reddet av at Aragorn ankommer Harlond med sin udødelige hær som knuser Saurons hær.
Yvette Cooper

Bakgrunn

Etter skoletiden studerte Cooper ved Balliol College i Oxford og tok eksamen i filosofi og økonomi. Deretter studerte hun med et Kennedy Scholarship ved Harvard University og tok mastergrad der.
Etter studiene fikk Cooper i 1990 ansettelse hos politikeren John Smith. Hun var politisk rådgiver for Bill Clinton under hans valgkamp i 1992, og deretter rådgiver for det britiske parlamentsmedlemmet Harriet Harman.
I 1995 ble Cooper økonomikorrespondent for avisen The Independent.

Politiker i Storbritannia

Siden 1997 har Cooper vært medlem av Underhuset for Pontefract og Castleford ved Wakefield i West Yorkshire.
Cooper var bolig- og planleggingsminister 2007–2008. Hun var viseminister i finansministeriet i 2008–2009. Deretter var hun arbeids- og pensjonsminister inntil 2010. Cooper var skyggeminister for arbeid og pensjoner i mai–oktober 2010. Hun var skyggeminister for kvinner og likestilling fra mai 2010 til oktober 2013. Cooper var skyggeutenriksminister i 2010–2011. Fra januar 2011 er hun skyggeinnenriksminister.
Vervet som Labours leder ble ledig da Ed Miliband gikk av i mai 2015. Uravstemningen om vervet startet den 14. august. Den 12. september 2015 ble det offentliggjort at Jeremy Corbyn hadde fått 59,5 prosent av stemmene, og at han dermed var valgt som Labours leder. De resterende stemmene fordelte seg med 19,0 prosent til Andy Burnham, 17,0 prosent til Cooper og 4,5 prosent til Liz Kendall.
Etter dette valget nedla Cooper sitt verv som skyggeminister, for i stedet å tre inn i en arbeidsgruppe om flyktningkrisen. Ny skyggeinnenriksminister ble Andy Burnham.

Familie

Cooper er gift med politikeren Ed Balls, som i 2010 uten hell stilte til valg som leder av Labour. Paret har tre barn.
Kana (tettsted)

Kana er en tettbebyggelse i Hurum kommune i Buskerud.
Kana ligger ved fylkesvei 281 i nærheten av Holmsbu og Rødtangen på sørspissen av Hurumlandet, og har postnummer 3483.
På Kana ligger blant annet Folkestad skole med elever fra Klokkarstua og Holmsbu, Kana barnehage og forsamlingshuset «Varden». Stedet har noe varehandel og hadde tidligere også postkontor. Ved fjorden ligger Knatvoldstranda camping og badestranden Ertsvika. Området består forøvrig av gårder, jorder og skog.
Sun xVM

Sun xVM var en samling av tre programvarekomponenter fra Sun Microsystems som behandlet virtualiseringsteknologi på x86-plattformer. En av komponentene forsvant før Oracle Corporation foretok sitt oppkjøp av Sun Microsystems; de resterende to fortsetter å eksistere under varemerket til Oracle.
Jorddunst

Jorddunst, også kjent under navnene havgust, jordgust eller fjellgust er en mytisk sykdom.
Troen på at denne sykdommen finnes er kjent langs kysten av Norge. Erik Pontoppidan hevdet i 1752 at man kunne få sykdommen av å ligge eller sitte på bakken før midtsommer. Sykdommen førte da til smerter i leddene. Han anbefalte tran som behandlingsform for sykdommen. I dag mener mange at det å ligge på bakken før telen har gått kan gi jorddunst som fører til revmatisme. Enkelte andre hevder sykdommen fører til blærekatarr eller i verste fall, døden.
Svensk mesterskap i maraton 2016

Svensk mesterskap i maraton 2016 ble arrangert 4. juni 2016, som en del av Stockholm Marathon i Stockholm.
Arboretet og Botanisk hage

Arboretet og Botanisk hage er en del av Universitetsmuseet i Bergen og ligger på Milde ved Bergen. Anlegget består av Det norske arboret øst for Mildevegen og Botanisk hage vest for Mildevegen. Samlingene består av mer enn 5000 planteslag, blant annet med nordens største rhododendronsamling med vel 600 kultivarer og vel 300 arter. Rosesamlingen teller 500 sorter og er den største i landet.
Terrenget er småkupert og vekslende med et idyllisk lite tjern og lang strandlinje med fine badeplasser. Det er opparbeidet veier og stier som de fleste kan bruke, også rullestolbrukere, men det finnes også stier som krever større førlighet og godt fottøy.
Religion i Storbritannia

Storbritannias religion er i høy grad preget av de mange historiske omveltninger som har hatt bakgrunn i religiøse konflikter.
Siden lollardismen har man skilt mellom de såkalte «etablerte» kirkene, dvs. de som det offentlige bekjenner seg til, og dissentere, både kristne og ikke-kristne. 
De etablerte kirkene i Storbritannia består idag av den anglikanske kirken Church of England og den presbyterianske Church of Scotland. Det var tidligere en egen Church of Ireland og Church of Wales, men de ble oppløst i  henholdsvis 1871 og 1920. I tillegg er det et stort mangfold av andre religiøse samfunn utenfor de offisielle kirkene, særlig katolske, ortodokse, muslimske, hindu, sikh, buddhistiske, og jødiske.

Historie

Kristendommen kom til De britiske øyer gradvis, så det er vanskelig å tidfeste et bestemt år da området ble kristent. I tillegg til hedenske religioner, ble også den romerske religionen populær. Både keltiske og katolske misjonærer kom til øyene, og så tidlig som i år 664 kom det til et forlik mellom keltiske og katolske geistlige om at katolisismen skulle være enerådende. 
Storbritannia ble etterhvert et viktig knutepunkt for katolisismen – bl.a. var den norskinteresserte Nicholas Breakspear, senere Hadrian IV fra Storbritannia.
Men om katolisismen ble sterk i Storbritannia, hadde også mange av reformasjonens krefter sitt opphav der. Lollardismen i det 14. og 15. århundre, og dissentere som Stephen Langton, John Knox og John Wyclif var britiske.
Den største utfordringen til pavens autoritet kom imidlertid da Henrik VIII utropte seg til den engelske kirkens overhode.